arnastofnun/IGC-2024 huggingface dataset:
S-1232/2009

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 10. nóvember 2009 á hendur E-kk-þgf H-kk-þgf B-kk-þgf, Álagranda 12, Reykjavík, fyrir eftirtaldar gripdeildir á árinu 2009:

1. Föstudaginn 20. febrúar, á bensínstöð Olíuverslunar Íslands hf., Ánanaustum, Reykjavík dælt eldsneyti að andvirði kr. 3.004 á bifreiðina MM-242 og ekið á brott án þess að greiða fyrir eldsneytið.

2. Fimmtudaginn 5. mars, á bensínstöð Olíuverslunar Íslands hf., Hafnarfjarðarvegi, Garðabæ, dælt eldsneyti að andvirði kr. 5.005 á bifreiðina MM-242 og ekið á brott án þess að greiða fyrir eldsneytið.

3. Miðvikudaginn 11. mars á bensínstöð Olíuverslunar Íslands hf., Norðlingaholti 7, Reykjavík, dælt eldsneyti að andvirði kr. 5.068 á bifreiðina MM-242 og ekið á brott án þess að greiða fyrir eldsneytið.

Þetta er talið varða við 245. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Í málunum gerir Olíuverslun Íslands hf., kt. 500269-3249 eftirtaldar skaðabótakröfur á hendur ákærða:

1. Vegna ákæruliðar 1, kröfu um að ákærði greiði skaðabætur að fjárhæð kr. 3.004, auk vaxta skv. 8. gr. vaxtalaga um vexti og verðtryggingu nr. 38/2001 frá tjónsdegi 20. febrúar 2009 en síðan dráttarvaxta skv. 1. mgr. 6. gr. sbr. 9. gr. sömu laga að liðnum mánuði frá birtingu kröfunnar til greiðsludags.

2. Vegna ákæruliðar 2, kröfu um að ákærði greiði skaðabætur að fjárhæð kr. 5.005, auk vaxta skv. 8. gr. vaxtalaga um vexti og verðtryggingu nr. 38/2001 frá tjónsdegi 5. mars 2009 en síðan dráttarvaxta skv. 1. mgr. 6. gr. sbr. 9. gr. sömu laga að liðnum mánuði frá birtingu kröfunnar til greiðsludags.

3. Vegna ákæruliðar 3, kröfu um að ákærði greiði skaðabætur að fjárhæð kr. 5.068, auk vaxta skv. 8. gr. vaxtalaga um vexti og verðtryggingu nr. 38/2001 frá tjónsdegi 11. mars 2009 en síðan dráttarvaxta skv. 1. mgr. 6. gr. sbr. 9. gr. laga að liðnum mánuði frá birtingu kröfunnar til greiðsludags.

Ákærði sótti ekki þing og boðaði ekki forföll, en í fyrirkalli sem var gefið út 17. nóvember sl., og löglega var birt fyrir honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og eru brot ákærða rétt heimfærð til refsiákvæðis í ákærunni.

Samkvæmt fyrirliggjandi sakavottorði hefur ákærði ekki áður gerst sekur um refsiverðan verknað. Þykir refsing hans hæfilega ákveðin 60.000 króna sektargreiðsla til ríkissjóðs. Skal ákærði greiða sektina innan fjögurra vikna frá uppkvaðningu dómsins en sæta ella fangelsi í 6 daga.

Ekki var mætt af hálfu bótakrefjanda við þingfestingu málsins og var bótakrafan því felld niður með vísan til 2. mgr. 174. gr. laga nr. 88/2008 um meðferð sakamála.

Á-kk-nf M-kk-nf héraðsdómari kveður upp dóm þennan.

D ó m s o r ð:

Ákærði, E-kk-nf H-kk-nf B-kk-nf, greiði 60.000 krónur í sekt til ríkissjóðs, en sæti ella fangelsi í 6 daga.

Á-kk-nf M-kk-nf
S-1275/2009

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 17. nóvember 2009 á hendur Þ-kk-þgf M-kk-þgf, Hraunbæ 158, Reykjavík, fyrir eftirtalin þjófnaðarbrot, framin á árinu 2009:

1. Fimmtudaginn 3. september, í verslun Hagkaupa í Kringlunni, Reykjavík, stolið níu pakkningum af rakvélablöðum, samtals að verðmæti kr. 22.878 og tveimur rakvélum, samtals að verðmæti kr. 7.498, allt samtals að verðmæti kr. 30.376

2. Miðvikudaginn 30. september, í verslun Hagkaupa, Eiðistorgi 11, Seltjarnarnesi, stolið hangikjötslæri að verðmæti kr. 5.549.

Þetta er talið varða 244. gr. almennra hegningarlaga nr. 19/1940. Þess er krafist að ákærði verði dæmdur til refsingar og til greiðslu alls sakarkostnaðar.

Þá var jafnframt í dag þingfest málið nr. S-1321/2009 og sameinað þessu máli en þar er ákærða gefinn að sök, með ákæru lögreglustjórans í Reykjavík, dags. 15. desember sl., þjófnaður, með því að hafa mánudaginn 30. Nóvember 2009, í verslun Nóatúns, Hringbraut 121, Reykjavík, stolið matvöru samtals að verðmæti 2.964 krónur. Er brot þetta talið varða við 244. gr. almennra hegningarlaga. Er þess krafist að ákærði verði dæmdur til refsingar og til greiðslu sakarkostnaðar.

Ákærði játar sök og var því farið með málið í samræmi við ákv. 1. mgr. 164. gr. laga um meðferð sakamála nr. 88/2008.

Með vísan til játningar ákærða og annarra gagna málsins þykir sönnun komin fram um að ákærði sé sekur um þá háttsemi sem lýsti er í ákæru. Eru brot ákærða þar rétt færð til refsiákvæðis.

Ákærði á að baki langan sakaferil sem nær allt aftur til ársins 1988. Hefur honum á þessu tímabili í þrettán skipti verið gerð refsing, aðallega fyrir ýmisskonar hegningarlagabrot, einkum þjófnaðarbrot, en einnig umferðarlagabrot. Var honum þannig gert, með dómi hinn 20. desember 2006, að sæta fangelsi í 6 mánuði fyrir þjófnað. Hinn 26. apríl 2008 var honum veitt reynslulausn í 1 ár á 105 daga eftirstöðvum refsingar. Virðist hann hafa staðist skilorð reynslulausnarinnar. Síðast gekkst hann, með lögreglustjórasátt 4. júní 2009, undir að greiða 160.000 króna sekt og sæta sviptingu ökuréttar í 2 ár, vegna ölvunaraksturs. Fyrri þjófnaðarbrot ákærða hafa ítrekunaráhrif við ákvörðun refsingar hans nú. Þykir refsing hans hæfilega ákveðin fangelsi í 4 mánuði.

Ákærði greiði þóknun skipaðs verjanda síns, H-kk-ef I-kk-ef hrl., 48.430 krónur, að meðtöldum virðisaukaskatti.

Á-kk-nf M-kk-nf héraðsdómari kveður upp dóm þennan.

D ó m s o r ð:

Ákærði, Þ-kk-nf M-kk-nf, sæti fangelsi í 4 mánuði.

Ákærði greiði þóknun skipaðs verjanda síns, H-kk-ef I-kk-ef hrl., 48.430 krónur.

Á-kk-nf M-kk-nf
S-1309/2009

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 22. september sl., á hendur R-x-x S-x-x, kt. 000000-0000, Meðalholti 11, A-kvk-þgf J-x-x, kt. 000000-0000, Grímshaga 8, L-x-x K-x-x, kt. 000000-0000, Fellsmúla 19, og R-x-x R-kk-þgf, kt. 000000-0000, Bolholti 6, öllum í Reykjavík, fyrir eftirgreind brot:

I.

Ákærðu R-x-x, A-kk-þgf, R-x-x og L-x-x er gefið að sök að hafa, aðfaranótt sunnudagsins 1. febrúar 2009, í félagi staðið saman að því að stela hraðbanka, sem hafði að geyma 2.212.500 krónur, í anddyri verslunarmiðstöðvar að Sunnumörk 1, Hveragerði, en ákærðu brutu upp hraðbankann síðar sama dag og deildu með sér þýfinu.

Telst þetta varða við 244. gr. almennra hegningarlaga nr. 19, 1940.

II.

(...)

Þess er krafist að ákærðu verði dæmdir til refsingar og til greiðslu alls sakarkostnaðar.

Í málinu krefjast eftirgreindir þess að ákærðu verði dæmdir til greiðslu skaðabóta:

A-kvk-nf G-kvk-nf, lögfræðingur, f.h. Löngustéttar ehf., kt. 000000-0000, Kringlunni 4 12, Reykjavík, skaðabóta að fjárhæð 83.691 krónur ásamt vöxtum samkvæmt 8. gr. vaxtalaga nr. 38, 2001 frá tjónsdegi auk dráttarvaxta samkvæmt 1. mgr. 6. gr., sbr. 90. gr., sömu laga að liðnum mánuði frá birtingu kröfunnar til greiðsludags.

Vátryggingafélag Íslands hf., kt. 000000-0000, skaðabóta að fjárhæð 2.313.000 krónur ásamt vöxtum samkvæmt 8. gr. vaxtalaga nr. 38, 2001 frá 1. febrúar 2009 en síðan dráttarvöxtum samkvæmt 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.

(...)

Af hálfu ákærða er krafist vægustu refsingar er lög leyfa.

Ákærði játaði sök við þingfestingu málsins. Var mál hans skilið frá máli meðákærðu og verður dæmt sérstaklega, sbr. 2. mgr. 169. gr. laga um meðferð sakamála nr. 88/2008. Farið var með mál þetta samkvæmt 164. gr. laga nr. 88/2008.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Ákærði er fæddur í júní 1979. Hann hefur ekki áður sætt refsingu svo kunnugt sé. Með hliðsjón af sakarefninu þykir refsing ákærða hæfilega ákveðin fangelsi í 4 mánuði, en rétt þykir að ákveða að fresta skuli fullnustu refsingarinnar og falli hún niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga.

Af hálfu Löngustéttar ehf. og Vátryggingafélags Íslands hf. var ekki sótt þing í málinu og voru skaðabótakröfur því felldar niður, sbr. 2. málslið 2. mgr. 174. gr. laga nr. 88/2008.

Engan kostnað leiddi af málinu.

Af hálfu ákæruvaldsins flutti málið G-kk-nf M-kk-nf, fulltrúi lögreglustjórans á höfuðborgarsvæðinu.

R-kvk-nf H-kvk-nf, settur héraðsdómari, kveður upp dóm þennan.

Dómsorð:

Ákærði, R-x-x R-kk-nf, sæti fangelsi í 4 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga.
S-1687/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 25. nóvember 2008, á hendur P-kk-þgf Þ-kk-þgf, kt. […], Amtmannsstíg 5, Reykjavík, fyrir eftirtalin brot framin í Reykjavík á árinu 2008:

1. Þjófnað, með því að hafa aðfaranótt þriðjudagsins 30. september, í verslun 10-11, Barónsstíg, stolið samloku að verðmæti 339 krónur.

Þetta er talið varða við 244. gr. almennra hegningarlaga nr. 19/1940.

2. Fíkniefnabrot, með því að hafa að morgni föstudagsins 12. september, í herbergi 320 á Hótel Atlantis, Grensásvegi 14, haft í vörslum sínum 7,07 g af hassi, sem ákærði afhenti lögreglu.

Þetta er talið varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985, sbr. lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í október 1977. Hann á að baki sakaferil allt frá árinu 1998. Hér verður látið við það sitja að gera grein fyrir því að hann var 10. desember 2007 dæmdur í 2ja mánaða fangelsi fyrir þjófnað, gripdeild og fíkniefnabrot. Þá var hann dæmdur í 30 daga fangelsi 29. apríl 2008 fyrir þjófnað og brot gegn valdstjórninni. Var honum veitt reynslulausn 23. maí 2008 í eitt ár á eftirstöðvum refsingar 150 dögum. Ákærði hefur með brotum sínum í þessu máli rofið skilyrði reynslulausnarinnar. Verður hún nú tekin upp og dæmd ásamt því máli sem hér er til meðferðar. Með hliðsjón af því er refsing ákærða nú hæfilega ákveðin fangelsi í 6 mánuði.

Upptæk eru gerð til ríkissjóðs 7.07 g af hassi sem lögregla lagði hald á við rannsókn málsins.

D ó m s o r ð :

Ákærði, P-kk-nf Þ-kk-nf, sæti fangelsi í 6 mánuði.

Upptæk eru gerð til ríkissjóðs 7.07 g af hassi sem lögregla lagði hald á við rannsókn málsins.

S-kk-nf S-kk-nf.
S-1798/2008

Ár 2009, fimmtudaginn 8. janúar, er á dómþingi Héraðsdóms Reykjavíkur, sem háð er í Dómhúsinu við Lækjartorg af R-kvk-þgf H-kvk-þgf, settum héraðsdómara, kveðinn upp dómur í sakamálinu nr. 1798/2008: Ákæruvaldið gegn B-x-x P-x-x B-x-x, sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 9. desember 2008, á hendur ákærða B-x-x P-x-x B-x-x, kt. 000000-0000, Veltusundi 3b, Reykjavík, „fyrir eftirgreinda þjófnaði framda í Reykjavík og í Kópavogi á árinu 2008:

1.

Miðvikudaginn 12. mars stolið matvöru af óþekktu verðmæti svo sem 2 brauðum, 6 flöskum af orkudrykk, kexi, 11 lítrum af mjólk, kaffipokum, 3 kg af kartöflum, blómkáli, skinku, eggjum pylsum, súpu, og sælgæti í verslun Bónus, Laugavegi 59, Reykjavík.

M. 007-2008-20090

2.

Þriðjudaginn 18. mars 2008 stolið orkudrykk í verslun Bónus, Laugavegi 59, Reykjavík.

M. 007-2008-20090

3.

Mánudaginn 28. júlí stolið snyrtivörum að verðmæti 63.671 kr. í verslun Hagkaupa, Kringlunni, Reykjavík.

M. 007-2008-54011

4.

Mánudaginn 15. september 2008 stolið jakka að verðmæti 10.990 kr. í versluninni Útilífi, Smáralind, Kópavogi.

M. 007-2008-66853

Telst þetta varða við 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar. “

Ákærði hefur skýlaust játað það brot sem hann er saksóttur fyrir. Hefur hann orðið sekur um þá háttsemi sem lýst er í ákæru og réttilega er þar færð til refsiákvæða.

Ákærði er fæddur árið 1984 og hefur ekki fyrr orðið uppvís að refsiverðri háttsemi svo að vitað sé. Verður refsing ákærða tiltekin með hliðsjón af reglum 77. gr. almennra hegningarlaga. Þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og hún falla niður að liðnum tveimur árum frá uppsögu dóms þessa haldi ákærði almennt skilorð 57. gr. almennra hegningarlaga.

Engan kostnað leiddi af málinu.

G-kk-nf M-kk-nf, fulltrúi lögreglustjórans á höfuðborgarsvæðinu, flutti málið af hálfu ákæruvalds.

R-kvk-nf H-kvk-nf, settur héraðsdómari, kveður upp dóm þennan.

Dómsorð:

Ákærði, B-x-x P-x-x B-x-x, sæti fangelsi í 30 daga, en fresta skal fullnustu refsingarinnar og hún falla niður að liðnum tveimur árum frá uppsögu dóms þessa haldi ákærði almennt skilorð 57. gr. almennra hegningarlaga.

R-kvk-nf H-kvk-nf
S-1804/2008

Mál þetta er höfða með ákæru Lögreglustjórans á höfuðborgarsvæðinu, dagsettri 9. desember 2008, á hendur Ó-kk-þgf J-kk-þgf G-kk-þgf, kt. 000000-0000, Álfabrekku 11, Kópavogi, „fyrir eftirtalin umferðarlagabrot í Reykjavík á árinu 2008, með því að hafa:

I

Þriðjudaginn 16. september ekið bifreiðinni TH-577 sviptur ökurétti og óhæfur um að stjórna henni örugglega vegna áhrifa ávana- og fíkniefna (tetrahýdrókannabýnólsýra í þvagi) um Skeifuna að bifreiðastæði við Elko, þar sem lögregla hafði afskipti af honum.

M. 007-2008-67234

II

Laugardaginn 11. október ekið bifreiðinni RP-412 sviptur ökurétti suður Tunguveg uns lögregla stöðvaði aksturinn við hús númer 30.

M. 007-2008-77937

Telst brot í lið I varða við 1. og 2. mgr. 45. gr. a. og 1. mgr. 48. gr. og brot í lið II við 1. mgr. 48. gr., hvort tveggja sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 “

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt færð til refsiákvæða í ákæru.

Samkvæmt sakavottorði var ákærði dæmdur í Noregi árið 2004 í fangelsi og til að vera sviptur ökurétti ævilangt fyrir ölvunarakstur og önnur brot. Árið 2006 gekkst hann undir viðurlagaákvörðun vegna ölvunar- og sviptingaraksturs, auk hraðaksturs, og var sviptur ökurétti í 5 ár. Árið 2008 var ákærði dæmdur í 30 daga fangelsi og sviptur ökurétti ævilangt fyrir ölvunar- og sviptingarakstur. Ölvunarakstursbrot ákærða nú er ítrekað þriðja sinna og sviptingarakstursbrot ítrekað öðru sinni. Að því virtu þykir refsing ákærða hæfilega ákveðin fangelsi í 90 daga.

Ævilöng svipting ökuréttar ákærða er áréttuð.

Ákærði greiði þóknun skipaðs verjanda síns, H-kk-ef I-kk-ef hæstaréttarlögmanns, 62.250 krónur að meðtöldum virðisaukaskatti, og 84.676 krónur í annan sakarkostnað.

Dómsorð

Ákærði, Ó-kk-nf J-kk-nf G-x-x, sæti fangelsi í 90 daga.

Ævilöng svipting ökuréttar ákærða er áréttuð.

Ákærði greiði þóknun skipaðs verjanda síns, H-kk-ef I-kk-ef hæstaréttarlögmanns, 62.250 krónur, og 84.676 krónur í annan sakarkostnað.

R-kvk-nf H-kvk-nf.
S-1940/2008

Ár 2009, þriðjudaginn 8. september, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1940/2008: Ákæruvaldið (G-kk-nf M-kk-nf) gegn H-kvk-þgf S-kvk-þgf (H-kk-nf I-kk-nf hrl.), sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 16. desember sl. á hendur ákærðu, H-kvk-þgf S-kvk-þgf, kt. 000000-0000, Hólabergi 64, Reykjavík, „fyrir þjófnað með því að hafa, aðfaranótt fimmtudagsins 25. september 2008, brotist í félagi inn í Kópavogsnesti, Nýbýlavegi 10, Kópavogi og stolið sjóðsvél, sem hafði að geyma að minnsta kosti 25.000 kr. í reiðufé, og 6 vindlingalengjum.

Telst þetta varða við 244. gr. almennra hegningarlaga nr. 19, 1940.

Þess er krafist að ákærða verði dæmd til refsingar.“

Málavextir

Ákærða hefur skýlaust játað það brot sem hún er saksótt fyrir. Hefur hún orðið sek um athæfi það sem lýst er í ákærunni og réttilega er þar fært til refsiákvæðis. Þykir refsing ákærðu, sem stóðst skilorð refsidóms frá því í september 2006, vera hæfilega ákveðin fangelsi í 3 mánuði. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærða almennt skilorð 57. gr. almennra hegningarlaga nr. 19, 1940.

Dæma ber ákærðu til þess að greiða verjanda sínum, H-kk-þgf I-kk-þgf hrl, 80.000 krónur í málsvarnarlaun, sem dæmast með virðisaukaskatti.

DÓMSORÐ:

Ákærða, H-kvk-nf S-kvk-nf, sæti fangelsi í 3 mánuði, en fresta skal fullnustu refsingar og fellur hún niður að 3 árum liðnum frá uppkvaðningu dóms þessa, haldi ákærða almennt skilorð 57. gr. almennra hegningarlaga nr. 19, 1940.

Ákærða greiði verjanda sínum, H-kk-þgf I-kk-þgf hrl. 80.000 krónur í málsvarnarlaun að meðtöldum virðisaukaskatti.

P-kk-nf G-kk-nf.
S-235/2009

Mál þetta, sem dómtekið var 27. mars sl., er höfðað með ákæru útgefinni af ríkissaksóknara hinn 27. febrúar 2009 „á hendur S-kk-þgf H-kk-þgf, kt. 000000-0000, Breiðvangi 12, Hafnarfirði, fyrir kynferðisbrot:

1. Með því að hafa haft í vörslu sinni í neðangreindum tölvubúnaði, sem haldlagður var á dvalarstað ákærða að Drápuhlíð 6, Reykjavík, 20. ágúst 2008, 10.303 ljósmyndir og 86 hreyfimyndir (heildarafspilunartími um 31 klst.) sem sýna börn á kynferðislegan eða klámfenginn hátt. Myndefnisins aflaði ákærði sér af netinu og vistaði í tölvubúnaði sínum á árunum 2006-2008:

a) Á hörðum diski í grárri fartölvu 10.299 ljósmyndir og 69 myndskeið.

b) Á hörðum diski af gerðinni Fujitsu/Siemens 4 ljósmyndir og 17 hreyfimyndir.

Telst þetta varða við 4. mgr. 210. gr. almennra hegningarlaga nr. 19/1940, sbr. 7. gr. laga nr. 39/2000, 2. gr. laga nr. 14/2002 og 2. gr. laga nr. 74/2006.

2. Fyrir dreifingu á barnaklámi með því að hafa á árunum 2006-2008 notað skráaskiptaforritið eMule sem hann var með í ofangreindri turntölvu sinni og þannig veitt öðrum sem voru með samskonar forrit aðgang að 65 hreyfimyndum og 4.544 ljósmyndum sem sýna börn á kynferðislegan og klámfenginn hátt.

Telst þetta varða við 2. mgr. 210. gr. almennra hegningarlaga nr. 19/1940, sbr. 7. gr. laga nr. 39/2000.

Þess er krafist að ákærði verði dæmdur til refsingar og til að sæta upptöku samkvæmt 1. tl. 1. mgr. 69. gr. almennra hegningarlaga á grárri turntölvu með 250 GB hörðum diski og hörðum diski af gerðinni Fujitsu/Siemens.“

Með vísan til skýrrar játningar ákærða og annarra gagna í málinu telst sök ákærða sönnuð og verður hann því sakfelldur fyrir þá háttsemi sem í ákæru greinir.

Við ákvörðun refsingar ákærða verður til þess litið að hann hefur skýlaust játað sök í málinu og að hann hefur ekki áður gerst sekur um refsiverðan verknað. Til refsiþyngingar horfir hins vegar að hann hefur gerst sekur um vörslu og dreifingu á miklu magni af mjög grófu barnaklámi. Teljast brot hans stórfelld í skilningi 4. mgr. 210. gr. almennra hegningarlaga, sbr. lög nr. 74/2006. Með hliðsjón af alvarleika brotsins þykir refsing ákærða hæfilega ákveðin fangelsi í 12 mánuði. Verður fullnustu 9 mánaða af refsingunni frestað og falli sá hluti hennar niður að liðnum þremur árum haldið ákærði almennt skilorð 57. gr. almennra hegningarlaga.

Upptæk eru gerð grá turntölva með 250 GB hörðum diski og harður diskur af gerðinni Fujitsu/Siemens.

Ákærði greiði þóknun skipaðs verjanda síns, H-kk-ef I-kk-ef hæstaréttarlögmanns, við rannsókn málsins og fyrir dómi, samtals 137.938 krónur, að meðtöldum virðisaukaskatti.

Á-kk-nf M-kk-nf héraðsdómari kveður upp dóm þennan.

Dómsorð:

Ákærði, S-kk-nf H-kk-nf, sæti fangelsi í 12 mánuði, en fresta skal fullnustu 9 mánaða af refsingunni og sá hluti hennar falla niður að liðnum þremur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940.

Upptæk eru gerð grá turntölva með 250 GB hörðum diski og harður diskur af gerðinni Fujitsu/Siemens.

Ákærði greiði 137.938 krónur í þóknun til skipaðs verjanda síns, H-kk-ef I-kk-ef hæstaréttarlögmanns.

Á-kk-nf M-kk-nf.
S-275/2009

Ár 2009, föstudaginn 27. mars, er á dómþingi héraðsdóms Reykjavíkur, sem háð er af P-kk-þgf G-kk-þgf héraðsdómara í Dómhúsinu við Lækjartorg kveðinn upp dómur í sakamálinu nr. 275/2009: Ákæruvaldið (H-kvk-nf E-kvk-nf B-kvk-nf) gegn B-kk-þgf Þ-kk-þgf sem tekið var til dóms samdægurs.

Málið er höfðað með ákæruskjali ríkissaksóknara, dagsettu 16. mars sl. á hendur ákærða, B-kk-þgf Þ-kk-þgf, kt. 000000-0000, Jakaseli 38, Reykjavík, “fyrir kynferðisbrot með því að hafa haft í vörslu sinni á heimili sínu að Jakaseli 38, Reykjavík, 80 ljósmyndir og 88 hreyfimyndir á hörðum diski í Dell turntölvu og 1 hreyfimynd á VHS myndbandi sem sýna börn á kynferðislegan eða klámfenginn hátt. Lögregla haldlagði framangreinda muni á heimili ákærða þann 24. júní 2008.

Telst þetta varða við 4. mgr. 210 gr. almennra hegningarlaga nr. 19/1940, sbr. 7. gr. laga nr. 39/2000, 2. gr. laga nr. 14/2002 og 2. gr. laga nr. 74/2006.

Þess er krafist að ákærði verði dæmdur til refsingar og til að sæta upptöku samkvæmt 1. tl. 1. mgr. 69. gr. almennra hegningarlaga á Dell turntölvu og VHS myndbandi.”

Málavextir.

Ákærða hefur verið löglega birt ákæra og fyrirkall og hefur hann ekki sótt þing en látið berast dóminum að hann muni sætta sig við að dómur gangi í málinu að honum fjarstöddum. Hjá lögreglu hefur hann skýlaust játað það atferli sem hann er saksóttur fyrir. Er málið nú dæmt með heimild í 1. mgr. 161. gr. laga um meðferð sakamála nr. 88, 2008. Hefur ákærði orðið sekur um athæfi það sem greinir í ákærunni og réttilega er þar fært til refsiákvæða.

Af hálfu ákæruvaldsins hefur þess verið krafist að ákærði verði dæmdur til fangelsisrefsingar og málið verið reifað stuttlega um refsimatið. Samkvæmt 4. mgr. 210. gr. almennra hegningarlaga skal hver sá sem hefur í vörslu sinni ljósmyndir, kvikmyndir eða sambærilega hluti sem sýna börn á kynferðislegan eða klámfenginn hátt sæta sektum eða fangelsi allt að 2 árum ef brot er stórfellt. Þegar litið er til lítils umfangs þess brots sem ákærði hefur nú verið sakfelldur fyrir svo og til þess að gert er ráð fyrir því í refsiákvæðinu að brot af þessu tagi skuli almennt sæta sektum og hámarksrefsing fyrir stórfelld brot af þessu tagi er einungis 2 ára fangelsi, þykir vera rétt að gera ákærða að greiða 250.000 krónur í sekt og ákveða jafnframt að hann sæti fangelsi í 18 daga, greiðist sektin ekki innan fjögurra vikna frá dómsbirtingu.

Dæma ber ákærða til þess að sæta upptöku á tölvu og myndbandi sem hald var lagt á í rannsókn málsins.

Loks ber að dæma ákærða til þess að greiða verjanda sínum við lögreglurannsóknina, O-kk-þgf E-kk-þgf hdl. 172.308 krónur í málsvarnarlaun sem dæmast með virðisaukaskatti.

DÓMSORÐ:

Ákærði, B-kk-nf Þ-kk-nf, greiði 250.000 króna sekt til ríkissjóðs innan 4 vikna frá uppkvaðningu dómsins að telja, en sæti ella fangelsi í 18 daga.

Ákærði sæti upptöku á Dell turntölvu og VHS-myndbandi.

Ákærði greiði verjanda sínum O-kk-þgf E-kk-þgf hdl. 172.308 krónur í málsvarnarlaun.

P-kk-nf G-kk-nf.